Tucker – En mann og hans drøm

Tucker – En mann og hans drøm (originaltittel: Tucker: The Man and His Dream) er en amerikansk biografisk dramafilm fra 1988 som handler om den amerikanske oppfinneren og bilprodusenten Preston Tucker. Regi er ved Francis Ford Coppola. Hovedrollen som Tucker spilles av Jeff Bridges.

Filmen ble jevnt over godt mottatt av anmelderne, men ble til tross for det ingen publikumssuksess.

 Handling 
Filmen handler om Preston Tucker, som var en bildesigner som like etter andre verdenskrig startet på sitt livs drøm: Å bygge en fremtidsbil som kunne selges til kundene for en rimelig penge. Tuckers bil var utstyrt med flere moderne nyvinninger, blant annet direkte innsprøyting, skivebremser, setebelter og andre finesser som skulle bli standard på biler flere år senere. De store bilprodusentene gjør imidlertid hva de kan for å motarbeide Tucker og han møter også motgang fra enkelte politikere. Etterhvert blir han utsatt for grove beskyldninger om korrupsjon og trukket for retten.

 Om filmen 
Anmelderne
Filmen ble godt mottatt av anmelderne, noe som gjenspeiles i at den har fått så mye som 86% på Rotten Tomatoeshttp://www.rottentomatoes.com/m/tucker_the_man_and_his_dream/ og 74% på Metacritic.http://www.metacritic.com/movie/tucker-the-man-and-his-dream Den amerikanske filmkritikeren Roger Ebert gav den 2,5 av 4 stjerner. Ebert mente at filmen ikke gikk tett nok innpå Tucker.Ebert, Roger (1988)

Aftenpostens anmelder gav den middels god omtale.Aftenposten morgen – Hektisk om pionerbilmaker (7.10.1988, s.6)

Kostnader og inntekter
Filmen innbrakte kun $19,6 millioner på amerikanske kinoer.http://www.boxofficemojo.com/movies/?id=tuckerthemanandhisdream.htm Produksjonskostnadene var på ca $23 millioner.http://www.imdb.com/title/tt0096316/business Filmen ble ansett som en kommersiell fiasko siden den ikke greide å dekke kostnadene.Baxter 1999, pp. 367–371

Priser
Martin Landau vant en Golden Globe for sin rolle i filmen, og ble i tillegg nominert til Oscar for beste birolle. Den ble nominert i ytterligere to Oscar-kategorier. Dean Tavoularis vant en BAFTA for beste produksjons design. Filmen ble i tillegg tildelt en rekke mindre filmpriser.http://www.imdb.com/title/tt0096316/awards

 Rollebesetning 
 Jeff Bridges : Preston Thomas Tucker 
 Joan Allen : Vera Tucker 
 Martin Landau : Abe Karatz
 Frederic Forrest : Eddie Dean 
 Makoto Iwamatsu : Jimmy Sakuyama 
 Elias Koteas : Alex Tremulis 
 Christian Slater : Junior
 Nina Siemaszko : Marilyn Lee Tucker 
 Corin Nemec : Noble Tucker
 Dean Stockwell : Howard Hughes

 Referanser 

 Eksterne lenker 



Kategori:Biografiske filmer fra USA
Kategori:Dramafilmer fra USA
Kategori:Filmer fra 1988
Kategori:Engelskspråklige filmer